ສະຫະລັດ ສະຫລອງ ວັນກໍາມະກອນແຫ່ງຊາດ 
ວັນ​ຈັນ​ທໍາ​ອິດຂອງ​ເດືອນ​ກັນຍາ ​ໄດ້​ກາຍ​ມາ​ເປັນ​ວັນພັກ​ທາງ​ການ ​ໃນ​ປີ 1894 ຫລັງຈາກ​ໄດ້​ມີ​ການຊຸກ​ຍູ້​ຈາກ ບັນດາສະຫະພັນ​ກໍາມະ​ບານ ​ຂອງປະ​ເທດ. ​
ຊາວອາເມຣິກັນ ພາກັນສະຫລອງວັນກໍາມະກອນ ຫລືວັນແຮງ ງານໃນວັນຈັນມື້ນີ້ ຊຶ່ງເປັນວັນພັກແຫ່ງຊາດ ທີ່ສະຫລອງການ ປະກອບສ່ວນແລະເສຍສະລະຂອງບັນດາຜູ້ເຮັດວຽກ ແລະໄດ້ ກາຍມາເປັນຂີດໝາຍ ທີ່ບໍ່ເປັນທາງການ ຂອງການສີ້ນສຸດລົງ ຂອງລະດູຮ້ອນ ວັນຈັນທໍາອິດຂອງເດືອນກັນຍາ ໄດ້ກາຍມາເປັນວັນພັກທາງ ການ ໃນປີ 1894 ຫລັງຈາກໄດ້ມີການຊຸກຍູ້ຈາກ ບັນດາສະຫະ ພັນກໍາມະບານຂອງປະເທດ ເປັນເວລາຫລາຍທົດສະວັດ ມາ ແລ້ວ ທີ່ບັນດາເມຶອງຕ່າງໆພາກັນໃຊ້ວັນດັ່ງກ່າວນີ້ ຈັດການ ເດີນສວນສະໜາມ ແລະຂະບວນແຫ່ ເພື່ອໃຫ້ກຽດແກ່ບັນດາ ກໍາມະກອນໂຮງງານຕ່າງໆ ສະຫະພັນກໍາມະບານ ໄດ້ເຫັນຈໍານວນສະມາຊິກຂອງເຂົາເຈົ້າ ຫລຸດລົງເປັນລໍາດັບໃນລະຍະ 30 ປີທີ່ຜ່ານມາ ຍ້ອນການເຕີບ ໂຕຂອງເທັກໂນໂລຈີ ແລະສະພາບການໂລກາພິວັດຂອງເສດ ຖະກິດໂລກ ໃນປີ 1983 20 ເປີເຊັນຂອງບັນດາກໍາມະກອນ ໃນສະຫະລັດ ໄດ້ເປັນສະມາຊິກກໍາມະບານ ປຽບທຽບໃສ່ 11 ເປີເຊັນ ໃນປີ 2012 ເຖິງຢ່າງໃດກໍດີ ໃນໄລຍະຫລາຍສິບປີທີ່ຜ່ານມາ ສະຫະພັນກໍາມະບານ ໄດ້ເຫັນຜົນງານ ຂອງເຂົາເຈົ້າ ສົ່ງຜົນກໍາໄລທີ່ປາດຖະໜາຢູ່ຫລາຍຢ່າງ ທີ່ໄດ້ຖືກຮັບຮອງເອົາແລະຈັດຕັ້ງປະຕິບັດຢູ່ໃນບ່ອນເຮັດວຽກຂອງສະຫະລັດທັງຫລາຍ ຮ່ວມທັງການເຮັດວຽກຫ້າມື້ຕໍ່ອາທິດ ພ້ອມດ້ວຍປະກັນໄພສຸຂະພາບ ແລະການຈ່າຍຄ່າຈ້າງສໍາລັບເວລາພັກປະຈໍາປີ ໂດຍບັນດານາຍຈ້າງ ມີຫລາຍໆບໍລິສັດຂອງສະຫະລັດ ທີ່ຍັງພາກັນບໍ່ເຫັນດີກັບ ການໃຫ້ພະນັກງານຂອງຕົນຈັດຕັ້ງເປັນສະຫະພັນກໍາມະບານ ມີສະມາຊິກກໍາມະບານຫລາຍໆຄົນ ທີ່ພາກັນເຮັດວຽກຢູ່່ນໍາລັດຖະບານທ້ອງຖິ່ນ ລັດຖະບານລັດ ແລະລັດຖະບານກາງ ຢູ່ໃນຕໍາແໜ່ງຂອງພວກປັນຍາຊົນ ບໍ່ແມ່ນຢູ່ໃນໂຮງງານທີ່ເປື້ອນເປີ້ະ ບ່ອນທີ່ການເຄື່ອນໄຫວເພື່ອສ້າງຕັ້ງກໍາມະບານໄດ້ເລີ້ມຕົ້ນຂື້ນນັ້ນ ວັນແຮງງານໃນສະຫະລັດ ເປັນວັນສະຫລອງ ການຢຸດພັກຈາກວຽກງານນຶ່ງມື້ ຢູ່ບ້ານກັບຄອບຄົວ ກິນເຂົ້າປ່າ ແລະອອກໄປທ່ຽວຫລີ້ນ ແລະຢູ່ໃນບາງປະຊາຄົມ ເປັນມື້ສຸດທ້າຍກ່ອນພວກເດັກນ້ອຍຈະພາກັນກັບຄືນເຂົ້າໂຮງຮຽນ ໃນວັນອັງຄານມື້ອື່ນ ອັນເປັນການເລີ້ມຕົ້ນສົກປີສຶກສາໃໝ່ນັ້ນ